hotchpotch/miracl-hf-unified huggingface dataset:
চিত্রলেখা উদ্যান
চিত্রলেখা উদ্যান () অসমের তেজপুর নগরের ঐতিহাসিক উদ্যান। পূর্বে এই উদ্যানটির নাম ছিল কল পার্ক ।এই উদ্যানটি বানরাজা ও হরিহর যুদ্ধের কীর্তিচিহ্নে ভরপুর। চিত্রলেখা উদ্যানকে তেজপুরের জাদুঘর বা সংগ্রহালয় বলা যেতে পারে।
১৯০৬ সনে শোনিতপুর জেলার উপায়ুক্ত এচ.ডব্লিউ.জি কল তেজপুরের বিভিন্ন স্থান থেকে প্রাচীন মনোহর ভাস্করর্য পাথর সংগ্রহ করে একটি উদ্যান নির্মাণ করার প্রচেষ্টা করেছিলেন। প্রথম অবস্থায় উদ্যানের জমি জনৈক কালিপদ সেন নামক একজন ব্যক্তির ছিল। ৫০০ টাকার বিনিময়ে তেজপুর পৌরসভা জমিটি ক্রয় করেন ও এখানে খনন করে পাওয়া ঐতিহাসিক ভাস্কর্য শিলা সুসজ্জিত করে উদ্যানের রুপ দেয়। কলের মৃত্যুর পর এফ.ডব্লিউ.টঙে উদ্যানের কার্য সম্পূর্ন করেন ও কলের স্মৃতিতে উদ্যানটির নাম রাখা হয় কল পার্ক। পরবর্তী সময়ে পার্কটি চিত্রলেখা উদ্যান নামে নামকরণ করা হয়। উদ্যানে থাকা ভাস্কর্য শিলাগুলি বানরাজার সময়ের বলে অনুমান করা হয় ও কিছুসংখ্যক লোক শিলাগুলি সালস্তম্ভ দিনের বলে অনুমান করেন।
চিত্রলেখা উদ্যানে ঐতিহাসিক হারুপেশ্বরের রাজধানী রাজকারেঙের শৈলস্তম্ভ, শিলে খোদাই করা আঠপহিয়া পদ্মফুল, দশাবতার মূর্তি ইত্যাদি উদ্যানের শোভাবর্ধন করেছে। উদ্যানে স্থিত প্রাচীন শিলাগুলিতে উষা-অনিরুদ্ধের প্রেম কাহিনী, ঢোল বাদক ও বিহু নাচনি, বিহুগীত পরিবেশন সহ ব্রহ্মা, বিষ্ণু ও মহেশ্বর খোদাই করে নির্মিত করা আছে। তেজপুরের নালা,খাল,বিল ইত্যাদি থেকে সংগ্রহ করা প্রাচীন ভাস্কর্য ও উপায়ুক্তের কার্যালয় নির্মাণের সময় পাওয়া প্রাচীন শিলা ও তেজপুর ডন-বস্কো থেকে পাওয়া শিলা সংগ্রহ করে উদ্যানটিতে রাখা হয়েছে। পর্যটকদের দৃষ্টি আকর্ষন করার জন্য উদ্যানটিতে পুকুর খনন করা হয়েছে ।
মাদারিহাট-বীরপাড়া সমষ্টি উন্নয়ন ব্লক
মাদারিহাট-বীরপাড়া সমষ্টি উন্নয়ন ব্লক হল পশ্চিমবঙ্গের আলিপুরদুয়ার জেলার অন্তর্গত আলিপুরদুয়ার মহকুমার একটি প্রশাসনিক বিভাগ। ব্লকটি মাদারিহাট ও বীরপাড়া থানা এলাকার অন্তর্ভুক্ত। ব্লকের সদর দফতর মাদারিহাটে অবস্থিত।
মাদারিহাট অক্ষ-দ্রাঘিমাংশে অবস্থিত। মাদারিহাট-বীরপাড়া ব্লকের আয়তন ৩৮০.৯৬ বর্গকিলোমিটার।
মাদারিহাট-বীরপাড়া সমষ্টি উন্নয়ন ব্লক এবং মাদারিহাট-বীরপড়া পঞ্চায়েত সমিতির অন্তর্ভুক্ত গ্রাম পঞ্চায়েতগুলি হল:
২০১১ সালের জনগণনা অনুযায়ী, মাদারিহাট-বীরপাড়া সমষ্টি উন্নয়ন ব্লকের সামগ্রিক জনসংখ্যা ২০২,০২৬। এর মধ্যে ১৮৮,২৬৫ জন গ্রামবাসী এবং ১৩,৭৬১ জন শহরবাসী। আবার মোট জনসংখ্যার মধ্যে ১০১,৫৩৬ জন পুরুষ এবং ১০০,৪৯০ জন মহিলা। মোট জনসংখ্যার মধ্যে ২৮,৮১৩ জন তফসিলি জাতি এবং ৭৮,৩১৪ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, মাদারিহাট-বীরপাড়া সমষ্টি উন্নয়ন ব্লকের মোট সাক্ষর জনসংখ্যা ১২০,৩৯১। এর মধ্যে ৬৭,৭১৭ জন পুরুষ এবং ৫২,৬৭৪ জন মহিলা।
৩১৭ নং জাতীয় সড়ক এই ব্লকের উপর দিয়ে গিয়েছে।
চিড়িং মাছ
চিড়িং মাছ,ডাকুর মাছ বা ডাকার মাছ (ইংরেজি = Mudskipper) Gobiidae পরিবারের Oxudercinae উপপরিবারের অন্তর্ভুক্ত। এটি একটি উভচর মাছ। এই মাছেরা তাদের বক্ষদেশীয় পাখনার সাহায্যে মাটিতে চলাচল করতে পারে। যে এলাকা জোয়ারের সময় পানির নিচে এবং ভাঁটার সময় পানির উপরে থাকে সেখানে অন্যান্য মাছ, সামুদ্রিক শৈবাল বা জোয়ার-ভাটার ফলে তৈরি জলাশয়ে আশ্রয় নিয়ে জোয়ার-ভাটার প্রভাব থেকে নিজেদের আত্মরক্ষা করে। কিন্তু চিড়িং মাছ এই পরিবেশে টিকে থাকার জন্য অভিযোজন ঘটিয়েছে। 
জলাশয়ের বাইরে এরা নিজেদের অঞ্চল রক্ষা, খাদ্য গ্রহণ সহ বিভিন্ন কাজে সক্রিয় থাকে। ক্রান্তীয়, উপক্রান্তীয়, ক্রান্তীয় ও মেরু অঞ্চলের মধ্যবর্তী এলাকা, ইন্দো-প্যাসিফিক অঞ্চল এবং আফ্রিকা মহাদেশের সংলগ্ন আটলান্টিক তীরে এদের পাওয়া যায়।
Gobiidae পরিবারের অন্যান্য সদস্যের তুলনায় চিড়িং মাছ অদ্ভুত শারীরিক ও আচরণিক অভিযোজন প্রদর্শন করে যা উভচরদের সাথে সাদৃশ্যপূর্ণ। এই বৈশিষ্ট্যগুলো হচ্ছে:
চিড়িং মাছের সবচেয়ে পরিচিত গণ "Periophthalmus"। এখন পর্যন্ত ১৮ টি প্রজাতির বর্ণনা দেওয়া গেছে।"Periophthalmus argentilineatus" একটি বহুল পরিচিত প্রজাতি। ম্যানগ্রোভ বাস্তুতন্ত্র এবং কর্দমাক্ত সমতল বা মাডফ্ল্যাট এ এদের পাওয়া যায়। পূর্ব আফ্রিকা, মাদাগাস্কার, সুন্দরবন এর পূর্বাংশ, দক্ষিণ-পূর্ব এশিয়া থেকে অস্ট্রেলিয়ার উত্তরাঞ্চল, দক্ষিণ-পূর্ব চীন এবং জাপান এর দক্ষিণাংশ, সামোয়া এবং টোঙ্গা দ্বীপ পর্যন্ত এদের বিস্তৃতি। এদের দৈহিক বৃদ্ধি ৯.৫ সেমি. পর্যন্ত হয় এবং এরা মাংসাশী। এরা কাঁকড়া এবং অন্যান্য পোকামাকড় খেয়ে জীবনধারণ করে।"Periophthalmus barbaru" একমাত্র oxudercine goby যাদের বাসস্থান পশ্চিম আফ্রিকার উপকূল।
আমিলাইশ ইউনিয়ন
আমিলাইশ বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আমিলাইশ ইউনিয়নের আয়তন ১০৮২ একর (৪.৩৮ বর্গ কিলোমিটার)। এটি সাতকানিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী আমিলাইশ ইউনিয়নের লোকসংখ্যা ২১,০০০ জন। এর মধ্যে পুরুষ ১০,০৪১ জন এবং মহিলা ১০,৯৫৯ জন।http://amilaisiup.chittagong.gov.bd/site/page/b46c4c5c-2144-11e7-8f57-286ed488c766
সাতকানিয়া উপজেলার উত্তর-পশ্চিমাংশে আমিলাইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পশ্চিমে চরতী ইউনিয়ন ও কাঞ্চনা ইউনিয়ন, দক্ষিণে কাঞ্চনা ইউনিয়ন ও এওচিয়া ইউনিয়ন, পূর্বে নলুয়া ইউনিয়ন এবং উত্তরে চন্দনাইশ উপজেলার বৈলতলী ইউনিয়ন অবস্থিত।
আমিলাইশ ইউনিয়ন সাতকানিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
তিনদিকে নদী দ্বারা বেষ্টিত (সাঙ্গু, ডলু, কাটাখালী) এই জনপদ
শতশত বৎসরের ঐতিহ্যবাহী সাম্প্রদায়িক সম্প্রীতির এক উজ্জ্বল দৃষ্টান্ত। যথারীতি হিন্দু, মুসলমান উভয় সম্প্রদায় তাদের ধর্মীয় আচার অনুষ্ঠান সম্মিলিতভাবে পালন করে আসছে। ফলে বহু মসজিদ, মন্দির উপসনালয় এলাকায় স্থাপিত হয়েছে। এই জনপদের আরেকটি উল্লেখযোগ্য আমিলাইশ ব্যাংক মাঠ ও ব্যাংক হল ঘর যাতে প্রতিবছর পহেলা বৈশাখ নববর্ষে সকলের অংশগ্রহনে ক্রীড়া ও সাংস্কৃতিক অঙ্গনের এক প্রাচীনতম সমৃদ্ধশালী ঐতিহ্য এখনও বহমান। একসময় ব্যাংক হল ঘরে প্রতিবছর শারদীয় দুর্গাপুজা, নাটক মঞ্চস্থ হত নিয়মিত। সাংবাদিক, আইনজীবি, মুক্তিযোদ্ধা, ডাক্তার, ইঞ্জিনিয়ার, ব্যবসায়ী এবং সর্বস্তরের জনগণের সম্মিলিত প্রয়াসে এই জনপদ চট্টগ্রামের দক্ষিণাঞ্চলে এক ঐতিহ্যবাহী ইউনিয়ন।
আমিলাইশ ইউনিয়নের স্বাক্ষরতার হার ৪১.৪৫%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৫টি প্রাথমিক বিদ্যালয় রয়েছে।
আমিলাইশ ইউনিয়নে যোগাযোগের প্রধান ২টি সড়ক সাতকানিয়া-আমিলাইশ সড়ক ও নলুয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।
আমিলাইশ ইউনিয়নে ২০টি মসজিদ ও ৬টি মন্দির রয়েছে।
আমিলাইশ ইউনিয়নের তিনদিকে প্রবাহিত হচ্ছে যথাক্রমে সাঙ্গু নদী, ডলু নদী এবং কাটাখালী খাল।
আমিলাইশ ইউনিয়নের প্রধান হাট-বাজার হল মোহাম্মদ সরওয়ার উদ্দীন চৌধুরী বাজার।
বেন জনসন
বেন জনসন (মূলত বেঞ্জামিন জনসন ; খ্রি. জুন ১১, ১৫৭২ – আগস্ট ৬, ১৬৩৭) ছিলেন সপ্তদশ শতকের একজন ইংরেজ নাট্যকার, কবি, এবং সাহিত্য সমালোচক, যার শিল্পকর্ম ইংরেজি কবিতা এবং মঞ্চ কমেডির উপর দীর্ঘস্থায়ী প্রভাব ফেলে। তিনি হিউমার কমেডি জনপ্রিয় করে তোলেন। তিনি তাঁর গীতি কবিতাসমূহ এবং "এভরি ম্যান ইন হিজ হিউমার" (১৫৯৮), "ভোলপনে, অর দ্য ফক্সি" (১৬০৫), "দ্য এ্যলকেমিস্ট" (১৬১০), এবং "" (১৬১৪) বিদ্রুপাত্মক নাটকের জন্যে সর্বাধিক পরিচিত। তিনি সাধারণত জেমস ১-এর রাজত্বকালে, উইলিয়াম শেকসপিয়রের পরে সর্বাধিক গুরুত্বপূর্ণ ইংরেজ নাট্যকার হিসেবে গণ্য হন।
সিকান্দার শাহ
সিকান্দার শাহ (শাসনকাল ১৩৫৮-১৩৯০ খ্রিষ্টাব্দ) ছিলেন বাংলার শাসক ইলিয়াস শাহি রাজবংশের দ্বিতীয় সুলতান। সুলতান শামসউদ্দিন ইলিয়াস শাহ তার পিতা। ১৩৫৮ সালে তিনি পান্ডুয়ার আদিনা মসজিদ নির্মাণ করেন।
তার শাসনামলে দিল্লীর সুলতান ফিরোজ শাহ তুঘলক বাংলা জয়ের জন্য অভিযান পরিচালনা করেন। সোনারগাঁওয়ের প্রাক্তন শাসক ফখরুদ্দিন মোবারক শাহর জামাতা পারস্য বংশোদ্ভূত ব্যক্তি জাফর খান ফারস বাংলা থেকে পালিয়ে দিল্লী পৌছান। ফিরোজ শাহ তাকে বাংলার ন্যায়সঙ্গত শাসক বলে ঘোষণা করেন। তার প্ররোচণায় ১৩৫৯ সালে সুলতান ফিরোজ শাহ তুঘলক ৮০,০০০ অশ্বারোহী, ৪৭০ হস্তী ও বড় আকারের পদাতিক বাহিনীর বাহিনীর সমন্বয়ে গঠিত সেনাবাহিনীকে ব্যক্তিগতভাবে নেতৃত্ব দেন। পিতার মত সিকান্দার শাহও একডালা দুর্গে আশ্রয় নেন। ফিরোজ শাহ প্রাসাদ অবরোধ করেন। শেষপর্যন্ত ফিরোজ শাহ বাংলা থেকে তার বাহিনী ফিরিয়ে নিতে বাধ্য হন এবং সিকান্দার শাহর সাথে সন্ধি করেন।
সিকান্দার শাহ ও তার প্রথম স্ত্রীর ১৭ জন পুত্র ছিল। দ্বিতীয় স্ত্রীর ছিল ১ জন পুত্র। দ্বিতীয়জন পিতার বিরুদ্ধে বিদ্রোহ করে সোনারগাঁও ও সপ্তগ্রাম দখল করেন। শেষপর্যন্ত ১৩৯০ সালে রাজধানী পান্ডুয়ার কাছে গোয়ালপাড়ার যুদ্ধে তিনি তার পিতাকে পরাজিত ও হত্যা করেন এবং গিয়াসউদ্দিন আজম শাহ নামধারণ করে সিংহাসনে বসেন।
গিয়াসউদ্দিন আজম শাহ
গিয়াসউদ্দিন আজম শাহ (শাসনকাল ১৩৮৯-১৪১০) ছিলেন প্রথম ইলিয়াস শাহি রাজবংশের তৃতীয় সুলতান। তিনি তৎকালীন বাংলার সুপরিচিত সুলতানদের অন্যতম ছিলেন। তার প্রকৃত নাম আজম শাহ। সিংহাসন আরোহনের পর তিনি গিয়াস উদ্দিন আজম শাহ নাম ধারণ করেন।
তিনি যুদ্ধর চেয়ে মিত্রতা ও কূটনীতির মাধ্যমে রাজ্যকে সমৃদ্ধ করতে বেশী আগ্রহী ছিলেন। শাসনের প্রাথমিক পর্যায়ে তিনি কামরূপের বিরুদ্ধে একটি সামরিক অভিযান পরিচালনা করেন। তবে অঞ্চল জয়ের চেয়ে শাসন সুসংহত করার প্রতি তার মনোনিবেশ বেশি ছিল। জৌনপুরের খাজা জাহানের নিকট তিনি দূত ও উপহার প্রেরণ করেন। সমকালীন চৈনিক সম্রাট ইয়ং লির সাথে তার সুসম্পর্ক ছিল। ১৪০৫, ১৪০৮ ও ১৪০৯ সালে তিনি চীনে দূত প্রেরণ করেন। ইয়ং লিও তার কাছে দূত ও উপহার পাঠান। গিয়াসউদ্দিন আজম শাহ মক্কা ও মদিনায়ও দূত প্রেরণ করেন। এই দুই স্থানে "গিয়াসিয়া মাদ্রাসা" নামক দুটি মাদ্রাসা নির্মাণে তিনি আর্থিক সাহায্য প্রদান করেন। তার শাসনামলে জমিদার রাজা গণেশ নিজের ক্ষমতা বৃদ্ধি করেন।
গিয়াসউদ্দিন আজম শাহ পন্ডিত ও কবিদের সমাদর করতেন। পারস্যের কবি হাফিজের সাথে তার পত্রবিনিময় হত। বাঙালি মুসলিম কবি শাহ মুহম্মদ সগীর তার বিখ্যাত রচনা "ইউসুফ জুলেখা" এ সময়ে সম্পন্ন করেন। এসময় কৃত্তিবাসের রামায়ণ বাংলায় অনুবাদ করা হয়।
কবি হাফিজকে বাংলায় নিমন্ত্রন করার জবাবে তিনি সুলতানকে একটি গজল রচনা করে পাঠান।
১৪১১ সালে গিয়াসউদ্দিন আজম শাহ মৃত্যুবরণ করেন।বাংলাদেশের নারায়ণগঞ্জে তার মাজার রয়েছে।•
সাইফউদ্দিন হামজা শাহ
সাইফউদ্দিন হামজা শাহ (শাসনকাল ১৪১০-১৪১২ খ্রিষ্টাব্দ) ছিলেন বাংলার প্রথম ইলিয়াস শাহি রাজবংশের চতুর্থ সুলতান। তার পিতা সুলতান গিয়াসউদ্দিন আজম শাহর মৃত্যুর পর তিনি ক্ষমতালাভ করেন এবং "সুলতানুস সালাতিন" উপাধি ধারণ করেন।
হামজা শাহর রাজত্বকালে বাংলায় গৃহযুদ্ধ দেখা দেয়। ১৪১২ সালে তিনি তার দাস শিহাবউদ্দিন কর্তৃক নিহত হন।
অগ্নিগড় উদ্যান
অগ্নিগড় উদ্যান (;অসমীয়া: অগ্নিগড় উদ্যান) ভারতের অসম রাজ্যের তেজপুরে স্থিত ঐতিহাসিক গড়(দুর্গ), বান রাজা এই দুর্গটি নির্মাণ করেছিলেন বলে কলিকা পুরানে উল্লেখ করা আছে। এটি ব্রহ্মপুত্র নদীর উত্তর পারে অবস্থিত। ১৯২৮ সনে অগ্নিগড় সংরক্ষন করার উদ্যেশ্যে তেজপুর পৌরসভার পৌরপতী পদ্মনাথ গোহাঞি বড়ুয়া এখানে একটি উদ্যান নির্মাণ করেছিলেন। বর্তমান তেজপুরের পারিপার্শ্বিক সমিতির দ্বারা এই উদ্যানটি পরিচালনা করা হয়।
কালিকাপুরানে উল্লেখ করামতে বানরাজা নিজ কন্যা উষাকে নিরাপদ রাখার জন্য নগরটিকে আগুন দ্বারা আবৃত করে রেখেছিলেন। ফলে স্থানটির নাম অগ্নিগড় হয়েছে।
বানরাজা নিজ কন্যা উষাকে নিরাপদ করার জন্য অগ্নিগড় নির্মাণ করেছিলেন। উষা ভগবান শ্রীকৃষ্ণের নাতি অনিরুদ্ধের সহিত প্রেম সম্পর্কে আবদ্ধ হয়। বান রাজার অনুমতি না থাকার ফলে উষা ও অনিরুদ্ধ গন্ধর্ব বিবাহ করেন। ক্রোধিত হয়ে বানরাজা অনিরুদ্ধকে বন্দী করে। নাতীকে উদ্ধার করার উদ্যেশ্যে ভগবান কৃষ্ণ স-সৈন্য নিয়ে শোনিতপুর প্রবেশ করেন কিন্তু নগরের চতুর্দিক অগ্নি দ্বারা আবদ্ধ দেখে কৃষ্ণসেনা বিস্ময়িত হন। নগরে প্রবেশ করার কোনো উপায় না পেয়ে গড়ুরের সাহায্যে অগ্নি নির্বাপন করা হয় ও কৃষ্ণসেনা নগরে প্রবেশ করে । ভগবান শিব বানরাজার পক্ষ হয়ে যুদ্ধ করে সেজন্য এই যুদ্ধটি হরি-হর যুদ্ধ নামে বিখ্যাত। এই কথা মহাভারতের হরিবংশের বিষ্ণুপর্বে উল্লেখ করা আছে। হরি-হর যুদ্ধে রক্তের বন্যা বয়ে গিয়েছিল।অবশেষে বানরাজা নিজের ভুল উপলব্ধি করতে পেরে অনিরুদ্ধকে মুক্ত করে দেয়।
১৯২৮ সনে তেজপুর পৌরসভার প্রথম অসমীয়া পৌরপতি পদ্মনাথ গোহাঞি বড়ুয়া ব্রহ্মপুত্রের পারে অবস্থিত টিলাটিতে একটি উদ্যান নির্মাণ করেছিলেন যা কালক্রমে অগ্নিগড় নামে পরিচিত হয়। বৃটিশ শাসনকালে এই টিলা থেকে দূরবীন যন্ত্র দ্বারা শহরটি নিরীক্ষন করা হত ফলে এর প্রাচীন নাম অবজারভেটরি হিল (Observatory Hill)। ২০০১ সনের জানুয়ারি মাসে এই উদ্যানটি নতুন রুপে সজ্জিত করা হয়। উদ্যানে হরি-হর যুদ্ধ ভাস্কর্যে ফুটিয়ে তোলা হয়। বর্তমান তেজপুরের পারিপার্শ্বিক সমিতির তত্বাবধানে পরিচালিত অত্যাধুনিক সু-সজ্জিত উদ্যান। অগ্নিগড় উদ্যান থেকে ব্রহ্মপুত্র নদী ও কলিয়া ভোমরা সেতু দেখা যায়।
তেজপুর সরকারি বাস আস্থান থেকে অগ্নিগড় উদ্যান যাওয়ার জন্য দুইটি পথ আছে। প্রথম পথে তেজপুরের বিখ্যাত গণেশ মন্দির ও দ্বিতীয় পথে উপায়ুক্তের আবাসগৃহ ও তেজপুর মহাবিদ্যালয় দেখার সুবিধা পাওয়া যায়।
তুর্কি সাহিত্য
তুর্কি সাহিত্য (তুর্কি: Türk edebiyatı or Türk yazını) তুর্কি ভাষায় মৌখিক রচনায় এবং লিখিত গ্রন্থে, উভয় মাধ্যমে গঠিত। এছাড়াও উসমানীয় বা একচেটিয়াভাবে সাহিত্য রূপে বর্তমান তুরস্ক প্রজাতন্ত্রের কথ্যভাষার মাধ্যমে।
শিহাবউদ্দিন বায়েজিদ শাহ
শিহাবউদ্দিন বায়েজিদ শাহ (শাসনকাল ১৪১৩-১৪১৪) ছিলেন ইলিয়াস শাহি রাজবংশের সুলতান। তিনি এক বছরের মত সংক্ষিপ্ত সময় সুলতান ছিলেন। তিনি তার পিতা সাইফউদ্দিন হামজা শাহর উত্তরাধিকারী হন।
শিহাবউদ্দিন বায়েজিদ শাহ তার পূর্বসূরিদের মত চীনের সাথে সুসম্পর্ক বজায় রাখেন। তিনি চীনের সম্রাটের কাছে একটি জিরাফ ও সোনালি পাতার উপর লেখা চিঠি পাঠিয়েছিলেন। ৮১৬ ও ৮১৭ হিজরিতে তিনি মুদ্রা চালু করেন। মুদ্রা সংক্রান্ত কিছু সূত্র মতে তার উত্তরসুরি পুত্র আলাউদ্দিন ফিরোজ শাহ ৮১৭ হিজরিতে মুদ্রা চালু করেন। ঐতিহাসিক মুহাম্মদ কাসিম হিন্দু শাহর মতে রাজা গণেশ শিহাবউদ্দিন বায়েজিদ শাহর মৃত্যুর পর ক্ষমতা দখল করেন। অন্যদিকে ১৭৮৮ খ্রিষ্টাব্দে লিখিত "রিয়াজুস সালাতিন" অনুযায়ী রাজা গণেশ শিহাবউদ্দিন বায়েজিদ শাহকে হত্যা করে ক্ষমতা দখল করেন।
আলাউদ্দিন ফিরোজ শাহ (দ্ব্যর্থতা নিরসন)
আলাউদ্দিন ফিরোজ শাহ নামে বাংলার দুজন সুলতান ছিলেন:
প্রথম আলাউদ্দিন ফিরোজ শাহ
প্রথম আলাউদ্দিন ফিরোজ শাহ ছিলেন সুলতান শিহাবউদ্দিন বায়েজিদ শাহর পুত্র ও উত্তরসুরি। সুলতান হলেও তার ক্ষমতা নামেমাত্র ছিল। দিনাজপুরের জমিদার রাজা গণেশ এসময় মূল ক্ষমতার অধিকারী ছিলেন। কয়েকমাস শাসন করার পর গণেশ তাকে ক্ষমতাচ্যুত করেন। ৮১৭ হিজরিতে মুয়াজজামাবাদ (পূর্ব বাংলা) ও সাতগাও (দক্ষিণ বাংলা) থেকে জারি করা প্রথম আলাউদ্দিন ফিরোজ শাহর মুদ্রা পাওয়া গেলেও রাজধানী ফিরোজাবাদ (পান্ডুয়া) থেকে জারি করা মুদ্রা পাওয়া যায়নি। ক্ষমতাচ্যুত হওয়ার পর তিনি রাজধানী ত্যাগ করে দক্ষিণ ও পূর্ব বাংলার উপর কর্তৃত্ব স্থাপনের প্রচেষ্টা চালান। কিন্তু গণেশ তাকে পরাজিত ও হত্যা করেন।
রাজা গণেশ
রাজা গণেশ (পঞ্চদশ শতাব্দী) (শাসনকাল ১৪১৫) ছিলেন বাংলার একজন হিন্দু শাসক। তিনি বাংলার ইলিয়াস শাহি রাজবংশকে ক্ষমতাচ্যুত করে ক্ষমতায় আসেন। মধ্যযুগের ইন্দো-পারসিয়ান ইতিহাসবিদরা তাকে একজন কাফির দখলদার বলে অভিহিত করেছেন। তার প্রতিষ্ঠিত রাজবংশ ১৪১৫-১৪৩৫ সময়কালে বাংলা শাসন করে। তার পুত্র সুলতান জালালউদ্দিন মুহাম্মদ শাহর মুদ্রায় তার নাম "কানস রাউ" বা "কানস শাহ" বলে উল্লেখ রয়েছে। ইন্দো-পারসিয়ান ইতিহাসবিদরা তার রাজা কানস বা কানসি বলে উল্লেখ করেছেন। আধুনিক কিছু পণ্ডিত তাকে দানুজামারদানদেব বলে উল্লেখ করলেও এই পরিচয়টি সর্বত্র স্বীকৃত নয়।
তাঁর জন্ম বাংলাদেশের ঠাকুরগাঁও জেলার হরিপুর উপজেলার ভাতুরিয়ায়। সেখানে এখনো রাজা গণেশের গড় বিরাজমান। "রিয়াজ-উস-সালাতিন" অনুসারে রাজা গণেশ ভাতুরিয়ার জমিদার ছিলেন এবং ফ্রান্সিস বুচানন হ্যামিল্টনের মতে তিনি উত্তরবঙ্গের দিনাজপুরের "হাকিম" (গভর্নর) ছিলেন। সাম্প্রতিককালে তাকে দীর্ঘ ৪০০ বছরের এক জমিদার পরিবারের সদস্য হিসেবে উল্লেখ করা হয়েছে।
সুলতান প্রথম আলাউদ্দিন ফিরোজ শাহকে ক্ষমতাচ্যুত করে রাজা গণেশ মসনদে বসেন। তিনি মুসলিমদের উপর অত্যাচার শুরু করেন। মুসলিমরা শেখ নূর কুতুব আলমের শরণাপন্ন হলে তিনি জৌনপুরের সুলতান ইবরাহিম শর্কীকে বাংলা আক্রমণ করে গণেশকে ক্ষমতাচ্যুত করার আহ্বান জানান। ইবরাহিম শর্কী বাংলা আক্রমণ করার পর নূর কুতুব আলম তাকে ইসলাম গ্রহণ করতে বলেন। রাজা গণেশের বদলে তার পুত্র যদুকে ইসলাম গ্রহণ করে জালালউদ্দিন মুহাম্মদ শাহ নামধারণ করে সুলতান হন এবং নিজের নামে মুদ্রা চালু করেন। জৌনপুরের সেনারা ফিরে যাওয়ার পর গণেশ তার পুত্রকে সরিয়ে নিজে পুনরায় ক্ষমতাদখল করেন। কিন্তু শীঘ্রই জালালউদ্দিন তাকে ক্ষমতাচ্যুত করতে সক্ষম হন।
সাবাহাতিন আলী
সাবাহাতিন আলী (ইংরেজি: Sabahattin Ali) (ফেব্রুয়ারি ২৫, ১৯০৭ – এপ্রিল ২, ১৯৪৮) ছিলেন একজন তুর্কি উপন্যাসিক, ছোট-গল্প লেখক, কবি এবং সাংবাদিক।
কারাগার থেকে মুক্তি পাওয়ার পরে, তিনি আর্থিক যন্ত্রণা ভোগ করেন। এসময় তাঁর পাসপোর্টের আবেদন ফিরিয়ে দেয়া হয়েছিলো। সম্ভবত ১ অথবা ২ এপ্রিল ১৯৪৮ সালে, বুলগেরিয় সীমান্তে তাঁকে হত্যা করা হয়। পরবর্তীতে জুনের ১৬ তারিখে তাঁর মৃতদেহ খুঁজে পাওয়া যায়। সাধারণভাবে মনে হরা হয় সীমান্তে তিনি জাতীয় নিরাপত্তা পরিষেবার সাথে যুক্ত চোরাইচালানকারী আলী এর্তিকিন কর্তৃক খুন হয়েছেন। যাকে অর্থ প্রদান করা হয়েছিলো সাবাহাতিন আলীকে সীমান্ত পার করে দেয়ার জন্যে।
জালালউদ্দিন মুহাম্মদ শাহ
জালালুদ্দীন মুহম্মদ শাহ ছিলেন বাংলার সুলতান। তিনি রাজা গণেশের পু্ত্র ছিলেন। তাঁর বাল্য নাম ছিল যদু এবং ইসলাম ধর্মে ধর্মান্তরিত হলে তাঁর নতুন নামকরণ করা হয় জালালুদ্দীন মুহম্মদ। তিনি দু’পর্যায়ে ১৪১৫ থেকে ১৪১৬ এবং ১৪১৮ থেকে ১৪৩৩ (হিজরি ৮১৮-৩৬) খ্রিস্টাব্দ পর্যন্ত বাংলা শাসন করেন। ১৪১৬ খ্রিস্টাব্দে রাজা গণেশ তাঁকে সিংহাসনচ্যুত ও বন্দি করে পুনরায় হিন্দু ধর্মে ধর্মান্তরিত করেন। তাঁর প্রকৃত শাসন শুরু হয় ১৪১৮ খ্রিস্টাব্দে রাজা গণেশ ও তাঁর কনিষ্ঠ পুত্র মহেন্দ্রের চূড়ান্ত উৎখাতের পর।
জালালুদ্দীন প্রায় দু’দশকের শান্তিপূর্ণ শাসনামলে পূর্ববঙ্গ (মুয়াজ্জমাবাদ) ও চট্টগ্রামসহ প্রায় সমগ্র বাংলার উপর কর্তৃত্ব প্রতিষ্ঠা করতে সক্ষম হন। তিনি ফতেহাবাদ (ফরিদপুর) জয় করে দক্ষিণবঙ্গে রাজ্য সম্প্রসারণ করেন। তিনি ছিলেন ধার্মিক, ন্যায়পরায়ণ ও দয়ালু শাসক।
হানাফি মাযহাবের অনুসারী জালালুদ্দীন উলামা ও শেখদের সমর্থন ও সহযোগিতা লাভ করেন। তিনি রাজা গণেশ কর্তৃক ধ্বংসকৃত মসজিদ ও অন্যান্য ধর্মীয় ইমারত পুনঃনির্মাণ ও মেরামত করেন এবং পাশাপাশি নতুন ধর্মীয় ইমারতও নির্মাণ করেন। বহু চমৎকার ইমারত নির্মাণ করে তিনি পান্ডুয়া নগরীর শোভা বৃদ্ধি করেন। জালালুদ্দীন তাঁর রাজধানী পান্ডুয়া থেকে গৌড় এ স্থানান্তর করেন এবং সেখানে একটি মসজিদ, একটি পুকুর (জালালী পুকুর) ও একটি সরাইখানা নির্মাণ করেন। তাঁর রাজত্বকালে সুতিয়ার প্রশাসক একটি জামে মসজিদ ও মাদ্রাসা নির্মাণ করেন। পবিত্র মক্কা নগরীতে বিতরণের জন্য তিনি অর্থ প্রেরণ করেন এবং সেখানে একটি মাদ্রাসা নির্মাণ করান। তাঁর রাজত্বকালে বাংলার সম্পদ ও জনবল বৃদ্ধি পায়।
জালালুদ্দীন হিরাতের তৈমুরি শাসক শাহরুখ, চীনের ইয়াং লো এবং মিশরের মামলুক সুলতান আল-আশরাফ বার্সবে-র সাথে কূটনৈতিক সম্পর্ক স্থাপন করেন। তিনি ‘সুলতান’ ও আমীর উভয় উপাধি ব্যবহার করেন এবং আববাসীয় খলিফার নিকট থেকে সম্মানসূচক পোশাক খিলাত ও খেতাব লাভ করেন। বিশেষ তাৎপর্যপূর্ণ খলিফাত-আল্লাহ উপাধি ধারণপূর্বক তিনি ১৪৩১ খ্রিস্টাব্দে একটা নতুন মুদ্রা চালু করেন। তিনি তাঁর মুদ্রায় কালিমা উৎকীর্ণ করেন।
সুলতান জালালুদ্দীন মুহম্মদ শাহ-এর দু’টি শিলালিপি এ পর্যন্ত আবিষ্কৃত হয়েছে। প্রথমটি গোদাগারী, রাজশাহী থেকে সুলতানগঞ্জ লিপি, এবং অপরটি ঢাকা থেকে মান্দ্রা লিপি। উভয় লিপিই দু’টি মসজিদ স্থাপনের স্মারক। লিপি দু’টির অস্তিত্ব প্রমান করে যে, উক্ত অঞ্চলে সুলতান কর্তৃক বিজিত হয় ও সংশ্লিষ্ট অঞ্চলে মুসলিম শাসন প্রতিষ্ঠা হয়।
অমুসলিমদের প্রতি সহানুভূতিশীল, সহিষ্ণু ও উদার জালালুদ্দীন রাজ্যধর নামক একজন হিন্দুকে তাঁর সেনাপতি নিয়োগ করেন এবং পন্ডিত ও ব্রাহ্মণদের পৃষ্ঠপোষকতা দান করেন। ৮৩৭ হিজরির রবি-উস-সানিতে (১৪৩৩-৩৪ খ্রি.) তাঁর মৃত্যু হয়। তাকে পান্ডুয়ার বিখ্যাত একলাখী সমাধিসৌধ-এ সমাহিত করা হয়।
শামসউদ্দিন আহমাদ শাহ
শামসউদ্দিন আহমাদ শাহ (শাসনকাল ১৪৩৩-১৪৩৬) ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র। পিতার মৃত্যুর পর ১৪ বছর বয়সে ইনি ক্ষমতালাভ করেন।
আহমাদ শাহ মাত্র ৩ বছর শাসন করেন। তার শাসনামলে অরাজক অবস্থা সৃষ্টি হয়। মুহাম্মদ কাসিম হিন্দু শাহর মতে তিনি তার পিতার উদারনীতি বজায় রাখেন এবং ন্যায়বিচার ও দানশীলতার জন্য পরিচিত ছিলেন। তার শাসনামলে ইবরাহিম শাহ শারকি আগ্রাসন চালান। পরবর্তীতে আহমাদ শাহ দুজন ক্ষমতাশালী অভিজাত সাদি খান ও নাসির খান কর্তৃক ১৪৩৬ সালে নিহত হন। তার হত্যাকান্ডের পর সাদি খান ও নাসির খান পরস্পর বিবাদে জড়িয়ে পড়েন এবং দুজনেই ক্ষমতা হারান। ইলিয়াস শাহি রাজবংশের একজন বংশধর ১৪৩৭ সালে নাসিরউদ্দিন মাহমুদ শাহ নাম ধারণ করে সিংহাসনে বসেন।
তেজপুর বিমানবন্দর
তেজপুর বিমানবন্দর(;অসমীয়া: তেজপুর বিমানবন্দর) ভারতের অসম রাজ্যের তেজপুর শহরের শালনীবারী নামক স্থানে অবস্থিত একটি বিমানবন্দর। এই বিমানবন্দরটি স্থানীয় লোকের মধ্যে শালনীবারী বিমানবন্দর নামে পরিচিত। তেজপুর বিমানবন্দর ভারতীয় বিমান বাহিনীর একটি উল্লেখযোগ্য বিমান বন্দর। বিমানবনদরটির অবস্থান চীন ও ম্যানমারের মাঝে হওয়ায় এখানে বহুসংখ্যক যুদ্ধ করা সুখই সু ৩০ রাখা হয়েছে।
তেজপুর বিমানবন্দর বৃটিশ রয়েল ইন্ডিয়ান এয়ারফোর্স ১৯৪২ সনে দ্বিতীয় বিশ্বযুদ্ধের সময় নির্মাণ করেছিলেন। ইউনাইটেড ষ্টেট আর্মী এয়ার ফোর্সের (United States Army Air Force Tenth Air Force ) ৭ম বোমবার্ডমেন্ট গ্রুপে (7th Bombardment Group)- বন্দরটি বি-২৪ লাইবেরেটোর (B-24 Liberator) বোমাবর্ষনের কেন্দ্র হিসেবে ব্যবহার করেছিলেন। দ্বিতীয় বিশ্বযুদ্ধের পর ১৯৫৯সনে ইহাকে একটি পূর্নাংগ বিমানবন্দর রুপে নির্মাণ করা হয়। এরপর থেকে বিমানবন্দরটি ভারতীয় যুদ্ধে অংশগ্রহন করে আসছে। ১৯৭১ বাংলাদেশ মুক্তি যুদ্ধের সময় তেজপুর বিমানবন্দর গুরুত্বপূর্ন ভুমিকা পালন করেছিল। এই বন্দরটি উত্তর-পূর্বাঞ্চলের সক্রিয় বিমান বন্দর। তেজপুর বিমানবন্দর থেকে ভেমপায়ার এবং তুফানি ১০১ রেকনাইসেন্স স্কয়ারডন(Toofani 101 reconnaissance squadron) বিমান প্রথমবার উরান আরম্ভ করেছিল। বিগত ২৫ বৎসর ধরে এখানে আই.এ.এফ এম.আই.জি-২১(IAF MiG-21) বিমান ব্যবহার করে ভারতীয় বায়ু বাহিনীর পাইলটকে প্রশিক্ষণ দেওয়া হয়।প্রথম অবস্থায় এই বিমানমন্দরটি এম.আই.জি-২১ যুদ্ধ বিমানের ঘাটী ছিল । ২০০৯ সনের জুন মাসে সুখই সু-৩০ যুদ্ধ বিমান এই বন্দরের অন্তর্ভুক্ত হয় ফলে বিমানবন্দরটি সুখই সু-৩০ বহনকারী বন্দরসমূহের মধ্যে উত্তর-পূর্বাঞ্চলের প্রথম ও ভারতের তৃত্বীয় স্থান দখল করে।
আলিপুরদুয়ার ১ সমষ্টি উন্নয়ন ব্লক
আলিপুরদুয়ার ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার একটি প্রশাসনিক বিভাগ। আলিপুরদুয়ার থানা নিয়ে এই ব্লক গঠিত। এই ব্লকের সদর পাঁচকালগুড়ি।এই ব্লকে চারটি সেন্সাস টাউন আছে: পশ্চিম জিৎপুর, ছেচখাটা, আলিপুরদুয়ার রেল জংশন ও ভোলার ডাবরি।
আলিপুরদুয়ার ১ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: বঞ্চুকামারি, চকোয়াখেতি, মথুরা, পায়েরপার, পাটলাখোয়া, পূর্বা, কাঁঠালবাড়ি, শালকুমারী ১, শালকুমারী ২, তোপসিকাঠা, বিবেকানন্দ ১ ও বিবেকানন্দ ২।
৩১গ জাতীয় সড়ক এই ব্লকের উপর দিয়ে গিয়েছে।
আইরিশ কবিতা
আইরিশ কবিতায় আইরিশ এবং ইংরেজি, দুটি ভাষায় কবিতা রচিত হয়েছে। এই দুই ঐতিহ্যের মধ্যে জটিল পারস্পরিক বিদ্যমান। বিভিন্ন ক্ষেত্রে আইরিশ রচনার সাথে অন্যান্য ইংরেজি রচনার শ্রেণীবিভক্ত করা কঠিন হয়ে পড়ে।
আলিপুরদুয়ার ২ সমষ্টি উন্নয়ন ব্লক
আলিপুরদুয়ার ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার একটি প্রশাসনিক বিভাগ। আলিপুরদুয়ার থানা নিয়ে এই ব্লক গঠিত। এই ব্লকের সদর পাঁচকালগুড়ি।এই ব্লকে একটি সেন্সাস টাউন আছে: শোভাগঞ্জ।
আলিপুরদুয়ার ২ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: ভাটিবাড়ি, চাপারেরপার ১, চাপারেরপার ২, কোহিনুর, মহাকালগুড়ি, মাঝেরডাবরি, পারোখাটা, শামুকতলা, টাটপাড়া ১, টাটপাড়া ২ ও টুরটুরি।
৩১গ জাতীয় সড়ক এই ব্লকের উপর দিয়ে গিয়েছে।
ভুটান জাতীয় ক্রিকেট দল
ভুটান ক্রিকেট দল হল যারা আন্তর্জাতিক ক্রিকেট খেলায় ভুটানের প্রতিনিধিত্ব করে।
২০০১ সালে ভুটান আইসিসি এর অনুমোদিত সদস্য হয়। ২০০৪ সালে তারা তাদের আন্তর্জাতিক অভিষেক ঘটায় এসিসি ট্রফি দিয়ে। সেই টুর্নামেন্টে তার কোয়ার্টার ফাইনাল খেলে। ২০০৬ সালে তার আবার এসিসি ট্রফিতে অংশগ্রহণ করে। তবে সেবার তারা মায়ানমার ছাড়া বাকি সকল দলের কাছে পরাজিত হয়ে প্রথম রাউন্ড থেকেই বিদায় নেয়।
২০০৬ সালের পর এসিসি ট্রফি দুই অংশে বিভক্ত হয়। এলিট ও চ্যালেঞ্জ। ভুটান ২০০৯ সালে এসিসি ট্রফি চ্যালেঞ্জ-এ অংশ নেয়। সেই টুর্নামেন্ট-এ তারা রানার্সআপ হয়। এই ফল তাদের পরবর্তী এসিসি ট্রফি এলিট ও বিশ্ব ক্রিকেট লীগ এর অষ্টম বিভাগে খেলার যোগ্যতা এনে দেয়।
- অবনমন
বেলিজ জাতীয় ক্রিকেট দল
বেলিজিয়ো জাতীয় ক্রিকেট দল আন্তর্জাতিক ক্রিকেট-এ বেলিজ-এর প্রতিনিধিত্ব করে। ১৯৯৭ সাল থেকে বেলিজ আইসিসি এর অনুমোদিত সদস্য। কিন্তু তা সত্ত্বেও তারা ২০০৪ সালের পূর্বে কোন ম্যাচ খেলে নি। ২০০৪ সালে তারা আইসিসি আমেরিকাস চ্যাম্পিয়নশিপ-এর বাছাই-পর্বে অংশ নেয়। বর্তমানে তারা আইসিসি আমেরিকাস চ্যাম্পিয়নশিপ-এর তৃতীয় বিভাগে খেলে।
মিনেইরাও
এস্তাদিও মাইনেরো ব্রাজিলের বেলো অরিজন্ঠে এলাকায় অবস্থিত মিনাজ গারাইজ প্রদেশের সর্ববৃহৎ আন্তর্জাতিক ফুটবল স্টেডিয়াম। ১৯৬৫ সালে নির্মিত এ স্টেডিয়ামটি মাইনেরো () নামে প্রতিষ্ঠিত হলেও আনুষ্ঠানিকভাবে এস্তাদিও গভার্নাদোর মাগালায়েজ পিন্টো বা গভর্নর মাগালায়েজ পিন্টো স্টেডিয়াম নামে পরিচিত। এখানে ২০১৩ সালের ফিফা কনফেডারশনস কাপের খেলা অনুষ্ঠিত হয়েছে। পাশাপাশি ২০১৪ সালের ফিফা বিশ্বকাপের খেলা আয়োজনের মর্যাদা পেয়েছে। এছাড়াও, ২০১৬ সালে ব্রাজিলে অনুষ্ঠিতব্য গ্রীষ্মকালীন অলিম্পিকের ফুটবল প্রতিযোগিতার বেশ কয়েকটি খেলা এখানে আয়োজনের সিদ্ধান্ত নেয়া হয়েছে।
১৯৯৭ সালে ক্রুজিরো বনাম ভিলা নোভা’র মধ্যকার খেলায় ১৩২,৮৩৪ জন দর্শক সমাগম ঘটে স্টেট লীগের চূড়ান্ত খেলায় যা এ যাবৎকালের সর্ববৃহৎ। ঐ খেলায় স্টেডিয়ামে প্রবেশের জন্য নারী ও শিশুদেরকে কোন অর্থ প্রদান করতে হয়নি। ৭৪,৮৫৭ জন দর্শক টিকিট কেটে মাঠে প্রবেশ করেন। নিরাপত্তাজনিত কারণে মিনেইরাওয়ের আসন সংখ্যা কমিয়ে ফেলা হয় যা ৪০ বছরের মধ্যে সর্বনিম্ন। ২০০৪ সালে ফিফার নির্দেশে স্টেডিয়ামে ৭২,০০০ আসন রাখা হয়।
স্টেডিয়াম উদ্বোধনের পর থেকে বেলো অরিজন্ঠের তিনটি উল্লেখযোগ্য দল অ্যাটলেটিকো মিনেইরো, ক্রুজিরো এবং আমেরিকা (এমজি) মাঠটি অনুশীলনের জন্য ব্যবহার করে। এছাড়াও, মিনেইরাও স্টেডিয়ামে ব্রাজিল দলের আন্তর্জাতিক ফুটবল খেলার আয়োজন করা হয়।
মিনেইরাওয়ের মাঠে অনুষ্ঠিত সর্বাপেক্ষা গুরুত্বপূর্ণ ট্রফি জয়লাভকারী স্থানীয় ক্লাব দলগুলো হলো:
শন স্টোন
শন ক্রিস্টোফার আলী স্টোন (জন্ম ডিসেম্বর ২৯, ১৯৮৪) হলেন একজন আমেরিকান চলচ্চিত্র পরিচালক, নির্মাতা, চলচ্চিত্র প্রযোজক, চিত্রনাট্যকার,
এবং অভিনেতা। তিনি বিখ্যাত চলচ্চিত্র পরিচালক অলিভার স্টোনের পুত্র। ২০১২ সালে তিনি ইসলাম ধর্ম গ্রহণ করেন।
As actor
Baby
Born on the Fourth of July
(1989) as Young Jimmy Kovic
Morrison
Kevin
Nixon
Stone's Alexander (2005)
himself as narrator
himself as narrator
(2005) as narrator
(2010)
Kerouac
Josh Malek
As director, producer,
cinematographer, screenwriter
Stone's Alexander (2005) (as
writer, producer, director,
cinematographer)
(as producer, director,
cinematographer)
(as producer, director,
cinematographer)
(2005) (as producer, director,
cinematographer)
(2007) (as producer, director,
cinematographer)
producer, director)
director)
রুকনউদ্দিন বারবাক শাহ
রুকনউদ্দিন বারবাক শাহ (শাসনকাল ১৪৫৯-১৪৭৪) ছিলেন সুলতান নাসিরউদ্দিন মাহমুদ শাহের পুত্র ও উত্তরাধিকারী। বারবাক শাহ তার পিতার শাসনামলে সপ্তগ্রামের গভর্নর নিযুক্ত হন। পিতার মৃত্যুর পর ১৪৫৯ সালে তিনি ক্ষমতালাভ করেন।
"রিসালাতুস শুহাদা" অনুযায়ী বারবাক শাহের শাসনামলে কলিঙ্গের গজপতি রাজ্যের (বর্তমান উড়িষ্যা) রাজা দক্ষিণ বঙ্গ আক্রমণ করেন এবং মান্দারান দুর্গ দখল করেন। বারবাক শাহ তার সেনাপতি শাহ ইসমাইল গাজিকে তাদের বিরুদ্ধে প্রেরণ করেন। ইসমাইল গাজি কলিঙ্গের সেনাদের পরাজিত করে দুর্গ পুনরুদ্ধার করেন।
কামরূপের (বর্তমান আসাম) রাজা কামেশ্বর বাংলার উত্তর অঞ্চলে আক্রমণ করেন। শাহ ইসমাইল গাজিকে এবারও কামরূপের বিরুদ্ধে প্রেরণ করা হয়। সন্তোষের যুদ্ধক্ষেত্রে বারবাক শাহের সেনাবাহিনী ধ্বংস হয়ে গেলেও ইসমাইল গাজি তার গুণের কারণে কামেশ্বরের মন জয় করেন। কামরূপের রাজা ইসলাম গ্রহণ করেন এবং বারবাক শাহের অধীনতা স্বীকার করেন। তবে ইসমাইল গাজির গৌরব বেশিদিন স্থায়ী হয়নি। গুজব ছড়ায় যে তিনি কামেশ্বরের সাথে পরিকল্পনা করে নিজের জন্য কামরূপে একটি স্বাধীন রাজ্য সৃষ্টি করার চেষ্টা করছেন। ইসমাইল গাজিকে হত্যা করা হয় এবং তার মৃতদেহ দুটি ভিন্ন স্থানে দাফন করা হয়।
বারবাক শাহ মিথিলা (বর্তমান জনকপুর) আক্রমণ করেন এবং এই অঞ্চল জয় করেন। তিনি কেদার রায়কে এই অঞ্চলের গভর্নর নিযুক্ত করেন।
কামরূপ অভিযানের মাধ্যমে তার শাসিত এলাকা উত্তরে করতোয়া নদী পর্যন্ত বিস্তৃত হয়। ১৪৬৮ সালে তিনি হাজিগঞ্জ দুর্গ ও তিরহুতের চারপাশের এলাকা আক্রমণ করেন। এই বিজয় বুড়িগঙ্গা নদী পর্যন্ত তার রাজ্যের সীমানা বিস্তার করে। একটি সূত্রমতে সিলেট বারবাক শাহের নিয়ন্ত্রণাধীন ছিল। আরেকটি বর্ণনা মতে, বাকেরগঞ্জও সালতানাতের অংশ ছিল। তিনি চট্টগ্রামে কর্তৃত্ব পুনপ্রতিষ্ঠিত করেন।
বারবাক শাহ মুসলিম ও হিন্দু পন্ডিতদের পৃষ্ঠপোষক ছিলেন। তার সময়ে জয়নুদ্দিন তার "রাসুল বিজয়" রচনা করেন ও ইবরাহিম কাওয়াম ফারসি গ্রন্থ "ফারহাংই ইব্রাহিম" ("শরফনামা" বলেও পরিচিত) রচনা করেন। রায়মুকুল ব্রশপতি মিশ্র, মালাধর বসু, কৃত্তিবাস ও কুলাধর সেসময়কার অগ্রগণ্য হিন্দু পন্ডিত ছিলেন।
রুকনউদ্দিন বারবাক শাহ ১৪৭৪ সালে মৃত্যুবরণ করেন।
শামসউদ্দিন ইউসুফ শাহ
শামসউদ্দিন ইউসুফ শাহ (শাসনকাল ১৪৭৪-১৪৮১) ছিলেন সুলতান রুকনউদ্দিন বারবাক শাহের পুত্র ও উত্তরসুরি। ১৪৭৪ সালে তিনি ক্ষমতালাভ করেন এবং শামসউদ্দিন আবুল মুজাফফর ইউসুফ শাহ নাম গ্রহণ করেন। শাসনামলে তিনি "খলিফাতুল্লাহ বিল হুজ্জাত ওয়াল বুরহান", "সুলতানুল সালাতিন", "জিল্লুল্লাহ ফিল আলামিন" ও "খলিফাতুল্লাহ ফিল আরদিন" উপাধি ধারণ করেন।
তার পৃষ্ঠপোষকতায় কবি জয়নুদ্দিন তার "রাসুল বিজয়" গ্রন্থ সম্পন্ন করেন। তার শাসনামলে বেশ কিছু মসজিদ নির্মাণ করা হয়। সবচেয়ে গুরুত্বপূর্ণ মসজিদটি হল মালদার সাকোমোহন মসজিদ, তান্তিপারা মসজিদ, কদম রসুল মসজিদ ও গৌড়ের দরাসবারি মসজিদ। নিজ রাজ্যে শরিয়া আইন প্রয়োগ করেন এবং মদ্যপান নিষিদ্ধ করেন।
১৪৮১ সালে শামসউদ্দিন ইউসুফ শাহ মৃত্যুবরণ করেন।
দ্বিতীয় সিকান্দার শাহ
দ্বিতীয় সিকান্দার শাহ ১৪৮১ সালে সংক্ষিপ্ত সময় বাংলার সুলতান ছিলেন।
সুলতান শামসউদ্দিন ইউসুফ শাহের পুত্র সিকান্দার শাহ পিতার মৃত্যুর পর ক্ষমতালাভ করেন। তবে তিনি বেশিদিন ক্ষমতা ধরে রাখতে পারেননি। ইতিহাসবিদ গোলাম হোসেন ও নিজামউদ্দিন আহমাদের মতে তিনি এক বা দুইদিনের জন্য সুলতান ছিলেন। বাংলাপিডিয়া অনুযায়ী মানসিক ভারসাম্যহীনতার জন্য তাকে সরে দাঁড়াতে হয়। তবে সুলতান হিসেবে তার সময়সীমা দুই মাস পর্যন্ত ছিল হতে পারে।
জালালউদ্দিন ফাতেহ শাহ
জালালউদ্দিন ফাতেহ শাহ (শাসনকাল ১৪৮১-১৪৮৭) ছিলেন ইলিয়াস শাহি রাজবংশের শেষ সুলতান। তিনি সুলতান শামসউদ্দিন ইউসুফ শাহের ভাই ছিলেন।
ফাতেহ শাহ কর্তৃক পরিচালিত কোনো সামরিক অভিযানের বর্ণনা পাওয়া যায় না। তবে মুদ্রা সংক্রান্ত তথ্য থেকে জানা যায় যে তার রাজ্য পূর্বে সিলেট ও দক্ষিণ পশ্চিমে দামোদর নদ পর্যন্ত বিস্তৃত ছিল। তার শাসনামলে হাবশিরা দরবারে গুরুত্বপূর্ণ ও প্রভাবশালী অবস্থান লাভ করে। ফাতেহ শাহ নিয়ন্ত্রন পুনরায় লাভ করার প্রচেষ্টা চালান। কিন্তু তার বিরুদ্ধে ষড়যন্ত্র করা হয় ও পরবর্তীকালে ১৪৮৭ সালে হাবশি প্রাসাদরক্ষীদের প্রধান তাকে হত্যা করে।
তার মৃত্যুর মাধ্যমে ইলিয়াস শাহি বংশের শাসনের সমাপ্তি হয়।
আন্ডার দ্য ডোম
আন্ডার দ্যা ডোম একটি আমেরিকান কল্পবিজ্ঞান টেলিভিশন ধারাবাহিক (নাটক) যা সিবিএস এ ২৪ শে জুন, ২০১৩ তারিখে প্রচারিত হয়। ধারাবাহিকটি ব্রায়ান কে. ভন দ্বারা ও স্টিফেন কিং এর একই নামের উপন্যাসের উপর ভিত্তি করে রচিত। ভন ও রাজা উভয়েই নীল বায়ের, জাস্টিন ফাল্ভে, ডেরিল ফ্রাঙ্ক, জ্যাক বেন্ডার, স্টিভেন স্পিলবার্গ, এবং স্টেচি স্নাইডার এর পাশাপাশি নির্বাহী প্রযোজক হিসেবে কাজ করেন। পরীক্ষামূলক প্রযোজনা এবং নির্দেশনা করেছেন ডেনিশ পরিচালক নীলস ফাভেরশাম।
বরিস পোডলস্কি
বরিস ইয়াকভলেভিচ পোডলস্কি একজন মার্কিন পদার্থবিজ্ঞানী।
পোডলস্কি ইউনিভার্সিটি অব সাউদার্ন ক্যালিফোর্নিয়া থেকে ১৯১৮ সালে তড়িৎ প্রকৌশলে ব্যাচেলর অব সায়েন্স এবং ১৯২৬ সালে গণিতে মাস্টার অব সায়েন্স ডিগ্রি অর্জন করেন। তিনি ক্যালিফোর্নিয়া ইন্সটিটিউট অফ টেকনোলজি থেকে ১৯২৮ সালে তাত্ত্বিক পদার্থবিজ্ঞানে পিএইচডি ডিগ্রি অর্জন করেন। তিনি ন্যাশনাল রিসার্চ কাউন্সিলের ফেলোশিপ নিয়ে ইউনিভার্সিটি অব ক্যালিফোর্নিয়া, বার্কলেতে এক বছর কাজ করেন। এর পরে এক বছর তিনি লিপজিগ বিশ্ববিদ্যালয় এ কাজ করেন। তিনি ১৯৩০ সালে ক্যালিফোর্নিয়া ইন্সটিটিউট অফ টেকনোলজিতে ফিরে আসেন এবং রিচার্ড টলম্যান এর সাথে কাজ করেন। তিনি ১৯৩৫ সালে সিনসিনাটি বিশ্ববিদ্যালয় এর গাণিতিক পদার্থবিজ্ঞানের অধ্যাপক নিযুক্ত হন।
জারদান শাকিরি
জারদান শাকিরি (; জন্ম: ১০ অক্টোবর, ১৯৯১) সাবেক যুগোস্লাভিয়া সমাজতান্ত্রিক প্রজাতন্ত্রের জিলানে জন্মগ্রহণকারী সুইস ফুটবলার। সুইজারল্যান্ড জাতীয় ফুটবল দলে খেলার পাশাপাশি জার্মানির বুন্দেসলিগায় বায়ার্ন মিউনিখের মধ্যমাঠের খেলোয়াড় হিসেবে অংশ নিচ্ছেন। বাসেলের প্রথম একাদশে খেলার মাধ্যমে ঘরোয়া ফুটবলে অভিষেক ঘটে। ক্ষিপ্রগতিতে মাঠের সর্বত্র প্রভাববিস্তার করে বলকে নিয়ন্ত্রণের মাধ্যমে বৈশ্বিক পরিচিতি পেয়েছেন। ফিফা’র প্রাতিষ্ঠানিক ওয়েবসাইটে শাকিরিকে বলের উপর নিয়ন্ত্রণ, উভয় পায়ে সমান প্রভাব, গোল করতে পারঙ্গমতা প্রদর্শনকারীরূপে পরিচিত ঘটানো হয়েছে। "আলপাইন মেসি" ও ম্যাজিক ডোয়ার্ফ ডাকনামে পরিচিতি পেয়েছেন তিনি।
তৎকালীন যুগোস্লাভিয়া সমাজতান্ত্রিক প্রজাতন্ত্রের জিলেনে শাকিরি জন্মগ্রহণ করেন। এরপর ১৯৯২ সালে পিতা-মাতা ও তিন ভাইয়ের সাথে সুইজারল্যান্ডে অভিবাসিত হন তিনি। সুইস ও আলবেনীয় উভয় দেশের জন্য দ্বৈত নাগরিকত্ব লাভ করেন শাকিরি। মুসলিম ধর্মাবলম্বী হয়েও শাকিরি ক্রিসমাস উদযাপন করেন। কখনো কখনো তাকে খেলার মাঝেও প্রার্থনা করতে দেখা যায়।
১১ নভেম্বর, ২০০৯ তারিখে অনূর্ধ্ব-২১ দলের মাধ্যমে শাকিরি’র আন্তর্জাতিক ফুটবলে অভিষেক ঘটে। ২০১১ সালের উয়েফা ইউরোপীয় অনূর্ধ্ব-২১ ফুটবল চ্যাম্পিয়নশীপের বাছাইপর্বের ২নং গ্রুপে তুরস্কের বিপক্ষে অনুষ্ঠিত এ খেলায় তার দল ৩-১ ব্যবধানে জয়ী হয়। তবে তিনি তার প্রথম গোল করেন ১১ জুন, ২০১১ তারিখে উয়েফা অনূর্ধ্ব-২১ চ্যাম্পিয়নশীপে ডেনমার্কের বিপক্ষে।
২০১০ সালে সুইজারল্যান্ডের বড়দের দলে স্থান পান। ৩ মার্চ, ২০১০ তারিখে উরুগুয়ের বিপক্ষে তার দল এক প্রীতি খেলায় ১-৩ ব্যবধানে পরাভূত হয়। ২০১০ সালের ফিফা বিশ্বকাপে দলীয় ম্যানেজার ওটমার হিটজফেল্ডের তরফ থেকে সুইজারল্যান্ড দলে ডাক পান। ২০১২ সালের গ্রীষ্মকালীন অলিম্পিকের ফুটবলে দলে তিনি অন্তর্ভুক্ত হলেও ক্লাবের প্রাক-মৌসুমী প্রশিক্ষণে ব্যস্ত থাকায় অংশ নেননি।
জুন, ২০১৪ সালে শাকিরিকে বিশ্বকাপে অংশগ্রহণের জন্য দলে অন্তর্ভুক্ত করা হয়। দলের উদ্বোধনী খেলায় ইকুয়েডরের বিপক্ষে শাকিরি ফিফা কর্তৃক ম্যান অব দ্য ম্যাচের পুরস্কারে ভূষিত হন। দশদিন পর ২৫ জুন, ২০১৪ তারিখে দলের তৃতীয় ও গ্রুপ পর্বের চূড়ান্ত খেলায় পুণরায় একই পুরস্কার লাভ করেন। হন্ডুরাসের বিপক্ষে তিনি হ্যাট্রিক করেন ও দলকে ১৬-দলীয় রাউন্ডে নিয়ে যান।
নাথান রোসেন
নাথান রোসেন একজন মার্কিন-ইসরায়েলি পদার্থবিজ্ঞানী যিনি হাইড্রোজেন অণুর গঠনের উপর অধ্যয়নের জন্য বিখ্যাত।
রোসেন ১৯০৯ সালের ২২ মার্চ নিউ ইয়র্কের ব্রুকলিনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ইলেক্ট্রোমেকানিক্যাল ইঞ্জিনিয়ারিংয়ে ১৯২৯ সালে ব্যাচেলর অব সায়েন্স এবং পদার্থবিজ্ঞানে ১৯৩১ সালে মাস্টার অব সায়েন্স এবং ১৯৩২ সালে ডক্টরেট ডিগ্রি অর্জন করেন। তিনি ১৯৪১ থেকে ১৯৫২ সাল পর্যন্ত ইউনিভার্সিটি অব নর্থ ক্যারোলাইনা অ্যাট চ্যাপেল হিল এ শিক্ষকতা করেন।
অধিনায়ক (ফুটবল)
ফুটবলে অধিনায়ক বলতে , যিনি স্কিপার নামে পরিচিত, দলের সেই সদস্যকে বোঝায় যিনি মাঠে কোন দলকে নেতৃত্ব প্রদান করেন। অধিনায়ক একটি দলের সবচেয়ে বয়স্ক অথবা অভিজ্ঞ সদস্য যিনি একটি খেলাকে প্রচন্ডভাবে প্রভাবিত করেন। সাধারণত অধিনায়ক মাঠে বাহুবন্ধনী পরিহিত অবস্থায় থাকেন যার ফলে মাঠে তাঁকে অন্যান্য খেলোয়াড় থেকে আলাদা করা যায়।
ইসলামী কবিতা
ইসলামী কবিতা হল মুসলিম কবিদের দ্বারা রচিত ইসলাম বা তদসম্পর্কিত কবিতা। পৃথিবীর বহু ভাষায় ইসলামিক কাব্য রচনা করা হয়েছে।
আল্লাহকে নিয়ে অথবা ভালবাসা বিষয়েই অধিকাংশ ইসলামী কাব্য লেখা হয়েছে। হযরত আলী (র.) এরকম একটি বই রচনা করেছেন যার নাম "দেওয়ানে আলী" বা বাংলায় "আলীর কাব্য সংকলন"।
আর্থার অ্যামোস নয়েস
আর্থার অ্যামোস নয়েস একজন মার্কিন রসায়নবিজ্ঞানী। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৮৮৬ সালে ব্যাচেলর অব সায়েন্স এবং ১৮৮৭ সালে মাস্টার অব সায়েন্স ডিগ্রি অর্জন করেন। তিনি ১৮৯০ সালে লিপজিগ বিশ্ববিদ্যালয় থেকে ফ্রেডরিখ উইলহেল্ম অসওয়াল্ড এর অধীনে ডক্টরেট ডিগ্রি অর্জন করেন। তিনি ১৮৮৭ থেকে ১৮৮৮ এবং ১৮৯০ থেকে ১৯২০ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন। তিনি ১৯০৩ সালে ম্যাসাচুসেট্‌স ইনস্টিটিউট অফ টেকনোলজিতে ভৌত রসায়নের রিসার্চ ল্যাবরেটরী প্রতিষ্ঠা করেন যেটি তিনি ১৭ বছর পরিচালনা করেন। তিনি ১৯০৭ থেকে ১৯০৯ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর ভারপ্রাপ্ত প্রেসিডেন্টের দায়িত্ব পালন করেন। রসকো জি ডিকিনসন ছিলেন তার অন্যতম বিখ্যাত ছাত্র। তিনি ১৯১৯ থেকে ১৯৩৬ সাল পর্যন্ত ক্যালিফোর্নিয়া ইন্সটিটিউট অফ টেকনোলজি এর রসায়নের অধ্যাপক হিসেবে কর্মরত ছিলেন।
তিনি উইলিস রডনি হুইটনি এর সাথে ১৮৯৭ সালে নয়েস-হুইটনি সমীকরণ সমীকরণ প্রদান করেন।
Where:
উইলিস রডনি হুইটনি
উইলিস রডনি হুইটনি একজন মার্কিন রসায়নবিজ্ঞানী।
হুইটনি ১৮৬৮ সালের ১১ অগাস্ট নিউ ইয়র্কের জেমসটাউনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৮৯০ সালে ব্যাচেলর অব সায়েন্স ডিগ্রি অর্জন করেন। তিনি এখানে ১৮৯২ সাল পর্যন্ত রসায়নের সহকারী ইন্সট্রাক্টর হিসেবে কাজ করেন। তিনি লিপজিগ বিশ্ববিদ্যালয় থেকে ১৮৯৬ সালে ফ্রেডরিখ উইলহেল্ম অসওয়াল্ড এর অধীনে পিএইচডি ডিগ্রি লাভ করেন।
কটন কলেজ
কটন কলেজ বা কটন মহাবিদ্যালয় () ভারতের উত্তর-পূর্বাঞ্চল অসম রাজ্যের গুয়াহাটি মহানগরে অবস্থিত একটি উচ্চশিক্ষা প্রতিষ্ঠান। বৃটিশ শাসিত অসমের ইন চিফ স্যার হেনরি ষ্টেডমেন কটন ও কে.সি.এস.আই ১৯০১ সনের ২৭মে কটন কলেজ প্রারম্ভ হওয়ার ঘোষণা করেন। স্যার হেনরি ষ্টেডমেন কটন অসমে উচ্চ শিক্ষার ক্ষেত্রে যথেষ্ট অবদান রাখার জন্য কলেজটির নাম কটন কলেজ রাখা হয়। অধ্যক্ষ ফ্রেডরিক উইলিয়াম সুডমার্সন সহ ৫জন অধ্যক্ষ দ্বারা কলেজটিতে প্রথম শিক্ষাদানের ব্যবস্থা করা হয়েছিল। কলেজ আরম্ভ হওয়ার সময় এফ.এ প্রথম বছরে ৩৭জন ছাত্র ও এফ.এ দ্বিতীয় বছরে ২জন সর্বমোট ৩৯ ছাত্র নিয়ে শিক্ষাদান আরম্ভ হয়েছিল। ১৯৯২ সনের ৬ অক্টোবর তারিখে ভারতের তৎকালীন রাষ্ট্রপতি শংকর দয়ালের উপস্থিতে কটেন কলেজকে স্নাতকোত্তর শিক্ষা প্রতিষ্ঠান হিসেবে ঘোষনা করে। ২০০১ সনের ২৭ মে থেকে ২০০২ সনের ২৬মে সন পর্যন্ত এই কলেজ শতবার্ষিক কার্যসূচি অনুষ্ঠান করে। ভারতের তৎকালীন উপরাষ্ট্রপতি কৃষ্ণ কান্তে এই কার্যসূচিতে অংশগ্রহন করেছিলেন। ২০০২ সনে ভারত সরকার কটন কলেজের স্মারক হিসেবে ৪টাকার বিশেষ ডাক টিকেট প্রচলন করেছিলেন। 
কটেন কলেজে কলা, বিজ্ঞান, সমাজ বিজ্ঞান শাখার মোট ২১টি প্রাক-স্নাতক ও ২০টি স্নাতকোত্তর বিভাগে ৫০০০জন ছাত্র-ছাত্রী ও ২৪৪ জন শিক্ষক আছে। এই কলেজ ভারতের স্বাধীনতা আন্দোলন ও সাহিত্য সংস্কৃতি আন্দোলনের কেন্দ্র হিসেবেও বিখ্যাত। 
লোকপ্রিয় গোপীনাথ বরদলৈ বিমানবন্দর থেকে কটন কলেজের দূরত্ব প্রায় ১৫কিঃমি। গুয়াহাটি রেল ষ্টেশন থেকে দূরত্ব প্রায় ১কিঃমি। 
১৯০১ সন থেকে ২০১২সন পর্যন্ত কটন কলেজে সর্বমোট ৫১জন অধ্যক্ষ কার্য্যভার গ্রহণ করেছেন।
ছেউড়িয়া
ছেউড়িয়া কুষ্টিয়া জেলার কুমারখালী উপজেলার একটি সাংস্কৃতিক গ্রাম। শহরের পাশেই গ্রামটির অবস্থান। বাউল সম্রাট লালন শাহের কারণেই রয়েছে এর দেশজোড়া পরিচিতি।
ছেউড়িয়ার কালীগঙ্গা নদীর তীরে লালন শাহের আখড়া বাড়ি, লালন মাজার। প্রতিবছর এ-গ্রামে পালিত হয় লালন স্মরণোৎসব। নির্ধারিত দিনক্ষণে সাধক লালনের আধ্যাত্মিক দর্শনলাভের আশায় দূরদূরান্ত থেকে অসংখ্য বাউল, সাধু, ফকির, লালনভক্তসহ হাজার-হাজার দর্শনার্থীর ঢল নামে। একতারা, দোতারা, ঢোল ও বাঁশির সুরে মুখরিত হয়ে ওঠে এই ছেউড়িয়া।
লালন শাহের জীবনকর্ম, জাতহীন মানব দর্শন, মরমি সঙ্গীত ও চিন্তা-চেতনার কারণে ছেউড়িয়ার সুনাম বাংলাদেশের সীমানা পেরিয়ে ছড়িয়ে পড়েছে বিশ্বে। সাংস্কৃতিক মহলে এটি লালনভূমি নামেও পরিচিত।
দার্শনিক আন্দোলন
দার্শনিক আন্দোলন হলো একটা বিশেষ দার্শনিক শ্রেণির বাহ্যিক রূপ বা বর্ধিত আকর্ষণ, যার অন্তরালে রয়েছে কোন একটা বিশেষ বিষয় নিয়ে দার্শনিক চিন্তার জগতে পরিবর্তন আনার প্রচেষ্টা। প্রথম সারির দার্শনিক আন্দোলনগুলো প্রায়শঃ জাতি, ভাষা অথবা ঐতিহাসিক যুগের জাগরণের উপর ভিত্তি করে নির্দিষ্ট করা হয়েছে।
দার্শনিক আন্দোলনের ডিসকোর্স বিভিন্ন দার্শনিকের (এবং দর্শনের সাথে সংশ্লিষ্ট ঐতিহাসিক, শিল্পী, বিজ্ঞানী ও রাজনৈতিক ব্যক্তিত্বের) একটা বড় অংশের দৃষ্টিভঙ্গির উপর নির্ভর করে সম্পাদিত হয়। অন্যভাবে বললে, ইতিহাসে অধিকাংশ দার্শনিক আন্দোলন ব্যৈক্তিক চিন্তাশীলদের (Individual thinkers) বিভিন্ন পন্থায় নারাজির কারণে হয়েছে। এটি সবসময় সম্ভব নয় এবং একে একটা ক্যারিকেচারের কিছু-অংশ বলতে পারি, সমর্থকদের সমমতামত থাকার কারণে এ-জাতীয় আন্দোলনকে পুষ্ট করা সম্ভব হয়েছে। অধিকন্তু, যে কোনো দার্শনিক আন্দোলনের ধারণা এক ধরনের প্যাটার্ন যার উপর ভিত্তি করে ব্যৈক্তিক চিন্তাশীলরা তাদের নিজস্ব বিশেষ ধারণার উৎকর্ষ ঘটান।
বিশেষ মত ও তত্ত্বের মতো আন্দোলন প্রায়ই ‘ইজম’ (-ism) বা ‘বাদ’ আকারে হাজির হতে পারে। নিচে আন্দোলনতূল্য কয়েকটি ‘বাদ’যুক্ত দার্শনিক ধারণা যুগভিত্তিক তুলে ধরা হলো:
পিটসবার্গ বিশ্ববিদ্যালয়
পিটসবার্গ বিশ্ববিদ্যালয় পেন্সিলভেনিয়ার পিটসবার্গে অবস্থিত একটি বিশ্ববিদ্যালয়।
জর্জ এম হোয়াইটসাইডস
জর্জ ম্যাকলেল্যান্ড হোয়াইটসাইডস একজন মার্কিন রসায়নবিজ্ঞানী এবং হার্ভার্ড বিশ্ববিদ্যালয় এর রসায়নের অধ্যাপক। তিনি এনএমআর স্পেক্তোস্কোপি, জৈবধাতব যৌগ, ন্যানোপ্রযুক্তিতে তার কাজের জন্য বিখ্যাত।
হোয়াইটসাইডস ১৯৬০ সালে হার্ভার্ড কলেজ থেকে ব্যাচেলর অব আর্টস এবং ক্যালিফোর্নিয়া ইন্সটিটিউট অফ টেকনোলজি থেকে ১৯৬৪ সালে রসায়নে পিএইচডি ডিগ্রি অর্জন করেন। তিনি ১৯৬৩ সালে ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক নিযুক্ত হন এবং ১৯৮২ সাল পর্যন্ত এখানে কাজ করেন। ১৯৮২ সালে তিনি তার ল্যাব হার্ভার্ডে স্থানান্তর করেন। তিনি ১৯৮৬ থেকে ১৯৮৯ সাল পর্যন্ত হার্ভার্ডের রসায়ন বিভাগের চেয়ারম্যান এবং ১৯৮৯ থেকে ১৯৯২ সাল পর্যন্ত ফ্যাকাল্টি অব আর্টস অ্যান্ড সায়েন্সেস এর সহযোগী ডীন হিসেবে দায়িত্ব পালন করেন।
লালপাতা
লালপাতা () (বৈজ্ঞানিক নাম: "Euphorbia pulcherrima") এর লাল এবং সবুজ পাতার জন্য সুবিখ্যাত। সপুষ্পক উদ্ভিদের ৪র্থ বৃহত্তম গণ "Euphorbia" এর এই প্রজাতিটির যথেষ্ট সাংস্কৃতিক ও বাণিজ্যিক গুরুত্ব রয়েছে। লালপাতার আদি উৎপত্তিস্থল মেক্সিকো এবং মধ্য আমেরিকা। বড়দিনে সুসজ্জিত গাছ প্রদর্শণে এটি ব্যবহার করা হয়ে থাকে। মেক্সিকোতে মার্কিন যুক্তরাষ্ট্রের প্রথম কূটনৈতিক দূত জয়েল রবার্ট পয়েনসেটের নামানুসারে এর ইংরেজি নামকরণ করা হয়েছে। তিনি ১৮২৫ সালে মার্কিন যুক্তরাষ্ট্রে লালপাতার পরিচয় ঘটান।
লালপাতা একটি গুল্ম জাতীয় উদ্ভিদ। এর উচ্চতা ০.৬ - ৪ মিটার (২ ফুট - ১৩ ফুট ১ ইঞ্চি) হয়। এর ঘন সবুজ গোলদন্তুর পাতার দৈর্ঘ্য ৭ - ১৬ সেমি. (২.৮ - ৬.৩ ইঞ্চি)। রঙ্গিন ব্র্যাক্টগুলো বেশীরভাগ সময় উজ্জ্বল লাল হয়। তবে ফিকে সবুজ, গোলাপি, ক্রিম, সাদা বর্ণেরও হতে পারে। গুচ্ছাকারে থাকায় এবং রঙ্গিন হওয়ায় এদের ফুল ভেবে ভুল হতে পারে। এই রং গুলো ফটোপিরিয়ডিজম এর ফলে উৎপন্ন হয় অর্থাৎ রং পরিবর্তনের জন্য তাদের অন্ধকার প্রয়োজন (একাধারে পাঁচ দিন, প্রতিদিন নিরবিচ্ছিন্ন ১২ ঘণ্টা)। উজ্জ্বল রং পাওয়ার জন্য একইসাথে দিনের বেলা পর্যাপ্ত আলো প্রয়োজন।
ফুল অসংখ্য পাতার গুচ্ছের কেন্দ্রে অবস্থান করে। পরাগায়নকারী প্রাণীদের আকৃষ্ট করে না। ফুলগুলো ক্ষুদ্র হলুদ গঠনি বিশেষ। "Euphorbia" গণের এজাতীয় মেকি ফুলকে সিয়াথিয়াম(Cyathium) বলে।
Aztec জাতি লাল রং প্রস্তুতি এবং জ্বরের ওষুধ তৈরিতে লালপাতা ব্যবহার করেছিল। উত্তর আমেরিকায় বাসায়, গির্জায়, অফিসে এবং অন্যান্য স্থানে বড়দিন উপলক্ষে লালপাতার ব্যবহার হয়। মার্কিন যুক্তরাষ্ট্রে ১২ ডিসেম্বর জাতীয় লালপাতা দিবস।
Albert Ecke ১৯০০ সালে জার্মানী থেকে লস এঞ্জেলেসে আসেন এবং সেখানকার ঈগল রক এলাকায় একটি খামার চালু করেন এবং বাগান তৈরি করেন। তিনি লালপাতার প্রতি আকৃষ্ট হন এবং রাস্তায় রাস্তায় এই গাছ বিক্রি করা শুরু করেন। তার পুত্র, Paul Ecke কিছু কৌশলগত উন্নয়ন করলেও Ecke দের তৃতীয় প্রজন্ম Paul Ecke Jr. লালপাতার সাথে বড়দিনের সম্পর্ক স্থাপন করেন। বড়দিন উপলক্ষে আয়োজিত অনুষ্ঠানে লালপাতা প্রদর্শনের জন্য তিনি টেলিভিশন চ্যানেলগুলোতে গাছটি পাঠান। তিনি নিজেও গাছটির প্রচারের জন্য "The Tonight Show" এবং Bob Hope's এর মত অনুষ্ঠানের বড়দিন সম্পর্কিত সম্প্রচারে উপস্থিত হন।
বন্য পরিবেশের বাইরে লালপাতা সাধারণত ঘরেই সংরক্ষণ করা হয় যেখানে গাছের সকালে সূর্যের আলো এবং দিনের উষ্ণ সময়ে ছায়া প্রয়োজন হয়। তবে লালপাতা ঘরের বাইরেও উৎপাদন হতে পারে শীতের মধ্যেও, যদি পরিবেশ তুষার মুক্ত থাকে। অস্ট্রেলিয়া এবং মাল্টার উপক্রান্তীয় পরিবেশে এরা ব্যাপক ভাবে জন্মায়। 
১৮৬০ সাল থেকে মিসরে লালপাতার চাষ হচ্ছে, যখন গাছটি মেক্সিকো থেকে আনা হল তখন একে বলা হত Bent El Consul, "the consul's daughter," যার কারণ ছিল মার্কিন রাষ্ট্রদূত Joel Poinsett
সিনালোয়ার দক্ষিণ থেকে মেক্সিকোর সমগ্র প্রশান্ত মহাসাগরীয় উপকূল, চিয়াপাস এবং গুয়াতেমালার বন্য পরিবেশে এদের পাওয়া যায়। এছাড়া গুয়েররেরো, ওয়াক্সাকা এবং চিয়াপাসের শুষ্ক বনাঞ্চলে এদের পাওয়া যায়। 
লালপাতার ১০০ এর উপর প্রজাতি চাষ করা হয়।
লালপাতা ছত্রাক, ব্যাকটেরিয়া এবং পরজীবী কর্তৃক আক্রান্ত হয়।
স্পেন জাতীয় ক্রিকেট দল
স্প্যানিশ ক্রিকেট দল হল যারা আন্তর্জাতিক ক্রিকেটে স্পেন-এর প্রতিনিধিত্ব করে। তারা ১৯৯২ সালে আইসিসি’র অনুমোদিত সদস্যপদ লাভ করে। তারা ২০০১ সালে ইসিসি ট্রফিতে তাদের অভিষেক ঘটায়। সেই টুর্নামেন্টে তারা ষষ্ঠ স্থান লাভ করে। ঐ একই বছর তারা একই টুর্নামেন্টে অংশগ্রহণ করে, তবে এবার তারা সপ্তম হয়। ২০০৫ সালে ইসিসি ট্রফি এর সমমানের টুর্নামেন্ট ইউরোপীয় অ্যাফিলিয়েটস চ্যাম্পিয়নশিপে তারা অংশ নেয়। তারা সেই টুর্নামেন্টে যথেষ্ট উন্নতির ছাপ রেখে তৃতীয় হয়। কিন্তু এরপরও তারা অল্পের জন্য ইউরোপীয় চ্যাম্পিয়নশিপ এর দ্বিতীয় বিভাগে খেলার সুযোগ পেতে ব্যর্থ হয়। তারা এই একই টুর্নামেন্টে ২০০৭ ও ২০০৯ সালে অংশ নেয়।
স্পেনে প্রথম ক্রিকেট খেলার ইতিহাস পাওয়া যায় ১৮০৯ সালে যা জেনারেল লর্ড ওয়েলেসলি (পরবর্তীকালে ডিউক ওয়েলিংটন ) এর সৈন্যরা খেলে। এটা ছিল পেনিসুলার যুদ্ধ-এর শময়কার কাহিনী। এবং সৈন্যরা এটা খেলে সিয়াউদ রদ্রিগো, লুগো এবং অরেন্স-এ। সেই সময় থেকেই স্পেনীয়রা ক্রিকেট খেলত হয় নিজেদের মধ্যে বা ব্রিটিশ অধিবাসীদের সাথে।
তবে ১৯৭৫ সালে মাদ্রিদ ক্রিকেট ক্লাব প্রতিষ্ঠার মাধ্যমে স্পেনের ক্রিকেটে এক নতুন যুগের সূচনা হয়। সেসময় এই ক্লাবের খেলোয়াড় ছিল মূলত ব্রিটিশ ো ভারতীয়রা। তবে পরবর্তীকালে ওয়েস্ট ইন্ডিয়ো ও স্পেনীয়রা এই ক্লাবে যোগ দেয়।
ক্রেগ ব্রেদওয়েট
ক্রেগ ক্লেয়ারমন্ট ব্রেদওয়েট (; জন্ম: ২ ডিসেম্বর, ১৯৯২) সেন্ট মাইকেলের ব্ল্যাক রকে জন্মগ্রহণকারী বার্বাডোসের ক্রিকেটার। আন্তর্জাতিক ক্রিকেটার হিসেবে ওয়েস্ট ইন্ডিজ ক্রিকেট দলে খেলছেন। ডানহাতি ব্যাটসম্যান ব্রেদওয়েট ঘরোয়া ক্রিকেটে বার্বাডোসের পক্ষে অংশ নিয়ে থাকেন। দলের প্রয়োজনে ডানহাতে অফ-ব্রেক বোলিংও করতে সক্ষম ক্রেগ ব্রেদওয়েট।
জুন, ২০০৯ সালে ব্রেদওয়েট বাংলাদেশ দলের বিপক্ষে টেস্ট ক্রিকেট অংশগ্রহণের জন্য ডাক পান। মূলতঃ ওয়েস্ট ইন্ডিজ খেলোয়াড় সংস্থার সদস্যদের ডাকা ধর্মঘটের কারণেই তিনি এ সুযোগ লাভ করেছিলেন। ৬ নভেম্বর, ২০১১ তারিখে দ্বিতীয় ওয়েস্ট ইন্ডিয়ান হিসেবে নিজের ১৯তম জন্মদিনের পূর্বেই দু’টি টেস্ট অর্ধ-শতক করেন। দিল্লিতে অনুষ্ঠিত ভারতের বিপক্ষে তিনি ৬৩ রান করেছিলেন ২১২ বল খেলে।
জুন, ২০১৪ সালে তিনি পুণরায় ওয়েস্ট ইন্ডিজের টেস্ট দলের হয়ে সফরকারী নিউজিল্যান্ডের বিপক্ষে অংশগ্রহণ করেন। ১৭ জুন, ২০১৪ তারিখে নিউজিল্যান্ড দলের বিপক্ষে ২য় টেস্টে তিনি তার প্রথম সেঞ্চুরি (১২৯) করেন। কুইন্স পার্ক ওভালে অনুষ্ঠিত ঐ খেলায় তিনি ম্যান অব দ্য ম্যাচের পুরস্কার পান।
র্গ্যাল-ম্ত্শান-সেং-গে
র্গ্যাল-ম্ত্শান-সেং-গে () (১৬৭৮-১৭৫৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিপ্পান্নতম দ্গা'-ল্দান-খ্রি-পা বা প্রধান ছিলেন।
র্গ্যাল-ম্ত্শান-সেং-গে ১৬৭৮ খ্রিষ্টাব্দে তিব্বতের আমদো অঞ্চলের কা-দে'উ-ম্গো () নামক স্থানে জন্মগ্রহণ করেন। তাঁর পিতার নাম ছিল ত্শে-রিং-ব্ক্রা-শিস () এবং মাতার নাম ছিল স্ন্যিং-মো-ল্চাগ্স ()। তিনি ত্শুল-খ্রিম্স-সেং-গে () নামক এক ভিক্ষুর নিকট শিক্ষার্থীর শপথ লাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় তাঁর উল্লেখযোগ্য শিক্ষক ছিলেন ঐ মহাবিদ্যালয়ের তৎকালীন প্রধান ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বিখ্যাত লামা। উনত্রিশ বছর বয়সে পঞ্চম পাঞ্চেন লামা তাঁকে ভিক্ষুর শপথ প্রদান করেন। এরপর তাঁকে কোং-পো অঞ্চলে অবস্থিত 'ব্রু-লা () বৌদ্ধবিহারের প্রধান হিসেবে নির্বাচিত করা হয়। তিন বছর পরে তিনি লাসা শহরে ফিরে এসে গ্যুতো তন্ত্র মহাবিদ্যালয়ে শিক্ষালাভ করেন। বাহান্ন বছর বয়সে তিনি এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে প্রধানের দায়িত্ব পালন করেন। তিনি ১৭৩২ খ্রিষ্টাব্দে দ্গা'-ল্দান বৌদ্ধবিহারের তিপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি দ্গা'-ল্দান-ছোস-র্গ্যাল () নামক ধর্মরক্ষকের মূর্তি সংস্কার করেন ও ত্সোং-খা-পা-ব্লো-ব্জাং-গ্রাগ্স-পার মূর্তি নির্মাণ করেন। তাঁর উল্লেখযোগ্য শিষ্য ছিলেন ঙ্গাগ-দ্বাং-নাম-ম্খা'-ব্জাং-পো নামক পঞ্চান্নতম দ্গা'-ল্দান-খ্রি-পা, ব্সান-গ্তান-ফুন-ত্শোগ্স নামক সাতান্নতম দ্গা'-ল্দান-খ্রি-পা, ঙ্গাগ-দ্বাং-ছোস-গ্রাগ্স নামক আটান্নতম দ্গা'-ল্দান-খ্রি-পা, ঙ্গাগ-দ্বাং-ত্শুল-খ্রিম্স নামক একষট্টিতম দ্গা'-ল্দান-খ্রি-পা প্রভৃতি।
প্রদোষ
প্রদোষ বা প্রদোষম্‌ হল হিন্দু দেবতা শিবের একটি বিশেষ পূজানুষ্ঠান। হিন্দু পঞ্জিকা অনুসারে, প্রতি মাসের শুক্ল ও কৃষ্ণ পক্ষের ত্রয়োদশী তিথিতে এই পূজা অনুষ্ঠিত হয়। এটিকে প্রদোষ ব্রত বলা হয়। হিন্দুরা সূর্যাস্তের আগের ও পরের দেড় ঘণ্টা সময়কে বিশেষ পবিত্র মনে করেন। প্রদোষ ব্রতে সারা দিন উপবাস করে ওই বিশেষ সময়ে শিবের পূজা করা হয়। পূজক রুদ্রাক্ষ ও বিভূতি ধারণ করে অভিষেক, চন্দন, বিল্বপত্র, ধূপ, দীপ ও নৈবেদ্য দিয়ে শিবের পূজা করেন।
পঞ্জিকায় "প্রদোষ" কথাটি একটি বিশেষ তিথির নাম হিসেবে ব্যবহৃত হয়। প্রদোষ কল্প ও দোশার পুত্র। তাঁর নীশিত ও ব্যুষ্ঠ নামে দুই ভাই ছিল। এই তিনটি নামের অর্থ যথাক্রমে রাত্রির সূচনা, মধ্যভাগ ও অন্ত। প্রত্যেক পক্ষের দ্বাদশীর শেষ ও ত্রয়োদশীর সূচনার অংশটিকে "প্রদোষ" বলা হয়। দক্ষিণ ভারতের সব শিবমন্দিরে প্রদোষে শিবের বাহন নন্দীর পূজা হয়। এই সময় নন্দীর পিঠে আরোহী শিব-পার্বতীর উৎসব মূর্তিগুলি নিয়ে মন্দির চত্বরে শোভাযাত্রা বের হয়।
হিন্দু পুরাণ অনুসারে, দেবতারা অসুরদের হাত থেকে রক্ষা পেতে প্রদোষকালে শিবের কাছে গিয়েছিলেন। এক ত্রয়োদশী তিথিতে তাঁরা কৈলাশ পর্বতে যান। শিবের বাহন নন্দী তাঁদের সহায়তা করেন। শিব অসুর বধ করে দেবতাদের সাহায্য করেন। সেই থেকে মন্দিরে ত্রয়োদশীতে নন্দী-সহ শিবের পূজার রীতি চালু হয়।
প্রদোষ তিথিটি শনিবার পড়লে সেটিকে একটি বিশেষ দিন হিসেবে গণ্য করা হয়। ভারতের মধ্যপ্রদেশ রাজ্যের উজ্জয়িনীতে মহাকালেশ্বর জ্যোতির্লিঙ্গ মন্দিরে শনি প্রদোষ বিশেষভাবে উদ্‌যাপিত হয়।
কিংবদন্তি অনুসারে, উজ্জয়িনীর রাজা চন্দ্রসেন ছিলেন শিবভক্ত। তিনি অলৌকিক ক্ষমতার অধিকারী এক মণি পেয়েছিলেন। চন্দ্রসেনের শত্রু রাজা রিপুদমন ও রাজা সিংহাদিত্য এই মণির লোভে উজ্জয়িনী আক্রমণ করেন। এই সময় চন্দ্রসেন শিবপূজা করছিলেন। শ্রীখর নামে এক কৃষকপুত্র রাজার মুখের শিবের নাম শুনে তাঁর কাছে আসেন। কিন্তু রাজরক্ষীরা তাঁকে সরিয়ে দেন। শহরের বাইরে শিপ্রা নদীর তীরে শ্রীখর শিবের নাম করতে থাকেন। বৃধি নামে এক পুরোহিত সেই খবর জানতে পেরে নিজের পুত্রগণের অনুরোধে শিপ্রা নদীর তীরে শিবের নাম করতে যান। এই সময় শত্রু রাজারা উজ্জয়িনী আক্রমণ করেন। এই সময়টি ছিল শনিবার ও ত্রয়োদশী তিথি। ব্রহ্মার বরপ্রাপ্ত অদৃশ্য অসুর দূষণের সাহায্যে তাঁরা উজ্জয়িনী লুণ্ঠন করে শিবভক্তদের আক্রমণ করেন। ভক্তদের আকূতি শুনে শিব মহাকালের রূপে উপস্থিত হন এবং চন্দ্রসেনের শত্রুদের ধ্বংস করেন। শ্রীখর ও বৃধির অনুরোধে শিব উজ্জয়িনীতে রাজ্যের প্রধান দেবতারূপে অবস্থান করতে সম্মত হন। সেই থেকে মহাকালেশ্বর জ্যোতির্লিঙ্গ রূপে শিব ও পার্বতী উজ্জয়িনীতে অবস্থান করছেন। হিন্দুরা বিশ্বাস করেন, শনি প্রদোষ ব্রত করলে শিবভক্তেরা মৃত্যুভয় ও রোগব্যাধির হাত থেকে মুক্তি পান এবং প্রচুর ধনসম্পত্তি লাভ করেন।
বিপিনের সংসার
বিপিনের সংসার বিখ্যাত সাহিত্যিক বিভূতিভূষণ বন্দ্যোপাধ্যায় রচিত একটি উপন্যাস।
এই উপন্যাসের কাহিনী গড়ে উঠেছে ব্রিটিশ ভারত এর ইংরেজ শাসন আমলের শেষ সময়ে পশ্চিমবঙ্গ এর গ্রামীণ পটভূমিতে।
প্রতাপ সিংহ
মহারাণা প্রতাপ বা প্রতাপ সিং (মে ৯, ১৫৪০ – জানুয়ারি ১৯, ১৫৯৭) মেওয়ারের শিশোদিয়া রাজবংশের একজন হিন্দু রাজপুত রাজা। মেওয়ার উত্তর পশ্চিম ভারতের একটি প্রদেশ, বর্তমানে এই প্রদেশ রাজস্তান রাজ্যের অন্তর্ভুক্ত। তিনি ছিলেন রাজপুতদের বীরত্ব ও দৃঢ় সংকল্পের প্রতীক। বহু বছর ধরে তিনি মুঘল সম্রাট আকবরের সঙ্গে লড়াই করেন।
রানা প্রতাপের রাজ্জ্যাভিষেকের কিছু পরেই ১৮ই জুন ১৫৭৬ সালে মেবার ও মুঘলদের মধ্যে এই যুদ্ধ সংগঠিত হয়। মুঘল সম্রাট আকবর হলদিঘাঁটির নিয়ন্ত্রণ চেয়েছিলেন সুদূর গুজরাট পর্যন্ত বাণিজ্য পথ সুগম করতে। মেবার রানা তা মেনে না নেয়ায় যুদ্ধ অনিবার্য হয়। আকবর চিতোর দুর্গ আক্রমণ করেন। আকবরের নেতৃত্বে মুঘল বাহিনী এই যুদ্ধে জয় লাভ করে। ১৫৭৮ সালে আকবরের কাছে মেবারের প্রধান দুর্গ চিতোরের পতন ঘটে।